### Resume

[adresse] i [adresse] i Vejle midtby blev i skøjtesæsonen 2021/22 holdt frosset af et indlejet køleanlæg. Det gamle køleanlæg fra 2004 var efter sæsonen i 2019/20 i så ringe forfatning, at det måtte skrottes. I sæsonen 2020/21 var banen lukket pga. af corona. Det er nu tid til at beslutte om skøjtebanen i den kommende vintersæson fortsat skal være i drift med et køleanlæg til leje eller banen ikke sættes i drift.

### Sagsfremstilling

Forvaltningen ønsker, at udvalget drøfter og tager stilling til den kommende sæson for skøjtebanen [adresse] i Vejle midtby.

Efter et serviceeftersyn i 2019 af det ældre mobile køleanlæg ved skøjtebanen i [adresse] blev det konstateret, at køleanlægget fra 2004 var i en sådan forfatning, at det ikke ville være retabelt og muligt at renovere mere på anlægget. I sæsonen 2020/21 var banen lukket pga. af corona, og til sæsonen 2021/22 blev der indlejet et eksternt køleanlæg. Til sæsonen 2022/23 er der foreløbigt reserveret et eksternt køleanlæg til indlejning uden bindende aftale.

Der er to mulige scenarier for skøjtsæsonen 2022/23:

1. Fortsat indlejning af et eksternt køleanlæg til den nuværende skøjtebane i [adresse], frysning til +/- 0 grader afhængig af vejrforholdene
   Johanne Vestergaard og elforbrug skaber en driftsudfordring på ca. 250.000 kr. udover det afsatte budget for multibanen.
2. Ingen skøjtebane, besparelse ca. 570.000 kr.

Til orientering

Investering i en ny mobil gummiskøjtebane (ca. 800 m2)til opsætning på [adresse] eller ovenpå eksisterende multibane ved Mariaparken inkl. nyt propan køleanlæg, udstyr mv. ~ pris pr. stk. ca. 3,2 mio. kr.

Drift og elforbrug forventes at kunne håndteres indenfor det nuværende afsatte budget for multibanen.

Det skal bemærkes, at ovenståede estimater er med forbehold for de ekstremt svingende priser på el.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Fortsat leje af køleanlæg udleder ca. 23 tons CO2 pr. sæson.

Mobile gummiskøjtebaner (ca. 700 m2) udleder ca. 18 tons CO2 pr. sæson.

### Teknik- og Miljødirektøren indstiller,

|  |  |
| --- | --- |
| at | udvalget beslutter, at skøjtebanen fortsætter med et køleanlæg til leje i skøjtesæsonen 2022/23 eller, |
| at | udvalget beslutter, at skøjtebanen ikke sættes i drift i skøjtesæsonen 2022/23. |

### Beslutning

Godkendt, idet udvalget samtidigt besluttede at natur skøjtebane, uden kunstig nedkøling, kan etableres hvis vejret tillader det.